Andres Põhjala teraapia

Armastajate mänguline Gongiõhtu
2024-02-14 21:00 - 23:30 UTC
14. veebruar kutsume Sind mängulisele gongiõhtule, mille võtmesõnad on armastav mäng ja lähedus/intiimsus.Selle õhtu kogemused on erakordsed, sest õrnu ja sügavaid praktikaid saadab gong.

Gong on püha ja vanim instrument maailmas, mis on tuntud oma müstilise heli ja rikkalike ülemhelide poolest. Gong on ka lõdvestav ning vabastav, mis võimaldab väga sügavalt ühenduda iseendaga ja teineteisega.

Loome gongi helilainete ja erinevate harjutuste ja meditatsioonidega hoitud ruumi, kus süda räägib südamega. Haavatavuses, õrnuses ja ekstaasis siseneme läheduse/intiimsuse maailma.

Mängime energiatega, paneme liikuma keha, armastame oma maisust ja jumalikkust, lubame gongihelidel kõike seda võimendada ja viia meid ekstaatiliste, sügavate seisunditeni.

Sündmus on sobilik kõigile, kelles on uudishimu iseenda ja maailma vastu, avatust ja soovi kogeda tõelist lähedust/intiimsust eelarvamuste, maskide või tagamõteteta. Lubada lähedust, mida oma hinges igatsed.

Oled oodatud tulema üksi, sõpradega või paarina. Paarina võid teha kõiki harjutusi koos, kui soovid selle õhtu pühendada sügava intiimsuse loomiseks teineteisega.

Sündmus sisaldab füüsilist kontakti, hella puudutust teiste osalejatega. Praktikad võimaldavad valida igal ühel oma piirid harjutuste intensiivsuse või puudutuse intiimsuse osas, loome selleks hoitud ruumi. Sündmus ei sisalda alastust.

Ruumi loovad Kristiina Saul ja Andres Põhjala.

Andres avab ja hoiab ruumi gongidega, meisterlikult võimendades energiaid ja luues juhendatud meditatiivseid seisundeid.

Kristiina toob ruumi mängulisi aga ka sügavalt puudutavaid praktikaid erinevatest traditsioonidest sh tantrast.

Kuupäev: 14.02.2024 Aeg: 19.00-22.00 Toimumiskoht: Studio MindZ, Telliskivi 57, Tallinn. OSALUS: 35 eurot või paarile/sõpradele: 2 inimest 60 eurot. Koha tagab ettemaks 20 eurot inimese kohta.Registreerumine: kristiinale@yahoo.com

Kohtumiseni!Kristiina ja Andres

Superhingamine gongi helide saatel
2024-02-10 19:00 - 21:30 | Üks maja, Valdeku 66, Nõmme, Tallinn, Harjumaa, 11615, Eesti
Superhingamine gongihelide saatel 10.02.2024

Gongidel Andres Põhjala. Superhingamist juhendab Liina-Carolina Forsel.Rohelise puudraakoni aasta vastuvõtmine koos Superhingamisega gongihelide saatel. Algav aasta hiina kalendris on rohelise puudraakoni aasta, mis algab 2024. aasta 10. veebruaril. Hiina astroloogias on draakon tugev ja dünaamiline märk, mis sümboliseerib jõudu, õnne ja autoriteeti.Puu elemendi mõjul, mis draakoni tulele lisandub, on see aasta seotud kasvu ja arenguga.Puudraakoni aastat iseloomustavad loomingulisus ja innovatsioon. See on aeg, kus uued ideed ja projektid võivad õitseda. Inimesed võivad olla julgemad oma unistuste ja eesmärkide poole püüdlemisel. Puu element toob kaasa ka suurema paindlikkuse ja kohanemisvõime, mis aitab lahendada keerulisi olukordi.

Hingamisprotsessi kirjeldus:Armas hingamishuviline, oled oodatud osa saama stressi, ärevust ja alateadlikke blokeeringuid vabastavast Superhinagmisest gongihelide saatel.Gongide vibratsioon viib organismi kiiresti superseisundisse, kus keha, meel ja tunded on ideaalses tasakaalus.Superhingamine gongidega on 1h 20 minutit kestev hingamisprotsess, mis on kokku pandud holotroopse, transpersonaalse ja transformatiivse hingamiskoolkonna parimatest elementidest. Erinevalt paljudest teistest hingamistehnikatest on gongi superhingamisel hingamisrütm ette antud, kasutatakse kehatööd ja häält selleks, et tõhusalt elu jooksul kehasse kogunenud blokeeringutest ja pingetest vabaneda.Superhingamine gongidega võimaldabki alateadvusest tükkhaaval minevikus pooleli jäänud ja allasurutud kogemusi ning kehalisi kui ka emotsionaalseid protsesse ja laenguid taas- käivitada, et need lõpuks ära integreerida ( lahustada, vabastada). Selle tulemusel katkestatakse närvisüsteemis emotsionaalne side mineviku kogemusega. Süsteemi aga salvestub info olukorrast viisil, et toimunu on möödunud ja praegu on turvaline. See annab omakorda võimaluse sarnastele olukordadele edaspidi reageerida teisiti, ehk siis annab võimaluse harjumuspärastest automaatsetest reaktsioonidest lõplikult vabaneda.Ligipääs alateadvusele võimaldab otseteed pidi pääseda juurde sinna kogunenud stressile, allasurutud emotsioonidele ja trauma tagajärjel tekkinud nii vaimsetele kui ka füüsilistele pingetele ja blokeeringutele – poolikuks jäänud emotsioonilaengutele. Neile juurde pääsemine tähendab võimalust need teadlikult kehaliselt läbi kogeda füüsiliste tundmustena, pooleli jäänud reflekside, impulsside või emotsioonidena.Igapäevase mõtlemise väljalülitamine, kas osaliselt või tervenisti, võimaldab rohkem keskenduda kogemisele, ilma analüüsimata ja kogemusele tähendusi andmata. See loob võimaluse kogetut võtta täpselt sellisena nagu see on. See aga võimaldab närvisüsteemil kehas toimuvat lihtsamini ning kergemini lubada, kogeda ja läbi töödelda.

GONGIDEST:Gong on iidne ja aukartust äratav instrument, millel on võimas ja kõikehõlmav kõla. See püha pill, mida peetakse üheks vanimaks muusikainstrumendiks maailmas, on tuntud oma müstilise heli ja rikkalike ülemhelide poolest. Need helid soodustavad sügavat lõõgastumist ja aitavad saavutada rahulikku meeleseisundit.Sellel rännakul saadab meid viis erinevat gongi, šamaanitrumm ja kristallhelikausid.

Hommikumaa filosoofia kohaselt on gongi orgaanilised helid võimsad abimehed hirmudest ja muudest negatiivsetest emotsioonidest vabanemisel. Gongihelide maailma sukeldudes hajuvad igapäevaelu mured ja probleemid, luues meeldiva puhkehetke.

Gongi helid mõjutavad aju, viies selle alfa- ja teetalainete seisundisse, mis omakorda toetab loovuse kasvu ja tugevdab immuunsüsteemi. Meie mõtted, tunded, emotsioonid, sõnad ja teod on samuti vibratsioonid, mida me endast välja kiirgame. Gongihelide abil on võimalik neid vibratsioone korrastada, muuta ja tasakaalustada.

Inimesed, kes on osalenud gongimeditatsioonidel ja -tseremooniatel, jagavad tihti tagasisidet, et nad tunnevad end pärast seanssi puhanuna, värskendatuna ja inspiratsioonirohkena. Nad kogevad uusi lahendusi probleemidele, leiavad vastuseid küsimustele ning kogevad sisemist rahu, rõõmu, õndsust ja loovusepuhanguid.

Toimumise koht: Üks Maja Valdeku 66, Tallinn.

Toimumise aeg: 10.02.2024 kell 19.00-21.30 Sisse sissepääs alates 18.30

Pilet: 35.- EURTasumine kohapeal sularahas või soovi korral arve alusel.

VAJALIK ETTEREGISTREERIMINE kuna kohtade arv on piiratud.SEEKORDSEL SÜNDMUSEL TAVAPÄRASE 25 KOHA ASEMEL 15.Palun kirjuta pohjala.andres@gmail.com või sõnum messengeris.https://andrespohjala.com/

Lisainfo: Võimalusel võta kaasa pudel veega ning märkmik ja kirjutusvahend. Riietu mugavalt.Helirännak toimub lamades ja kõik vajalik on kohapeal olemas. Lambanahad, joogamatid, pleedid ning väga hubane ja turvaline ruum.Oled väga oodatud:)

SUPERHINGAMISE JUHENDAJA :Minu nimi on Liina Carolina, olen 40 aastane naine, ühe täiskasvanud tütre ema. Akadeemilist haridust oman õigusteaduses, lisaks olen läbinud Transpersonaalse Psühholoogia ja Hüpnoteraapia Erakooli Teadlik Mina kolmeaastase psühhoterapeudi õppe, Tallinna Biosensoorse Psühholoogia Instituudis õppinud kaheksa aastat spetsialisti tasemel biosensoorset psühholoogiat ja bioenergeetikat, millest viimase raames olen sadu tunde õppinud ja praktiseerinud erinevaid hingamistehnikaid muutunud teadvuseseisunditesse sisenemiseks, nende uurimiseks ning oma loomulike, kuid seni varjatud olnud võimete avamiseks ning ellurakendamiseks.Viimased viis aastat olen juhtinud iseendale kuuluvat kinnisvarafirmat, kuid samal ajal ka nõustanud naisi seksuaaltervise küsimustes, andnud naiste intiimgümnastika treeningtunde koos bioenergeetikaga ning viinud läbi koos Vilmar Schiffiga erinevates eesti paikades gongihingamise sessioone.Süvenenud huvi hingamistehnikate ja muutunud teadvusseisundite osas tekkis mul umbes kümme aastat tagasi kui sattusin Alar Tammingu poolt läbiviidavale ja ka tema poolt kokku pandud superhingamise grupisessioonile. Selleks päevaks olin kannatanud juba üle 1,5 aasta depressiooni sümptomite all. Umbes aasta aega olin käinud psühholoogi nõustamisel ning asunud ka ise õppima transpersonaalset psühholoogiat. Kindlasti oli psühholoogist kui ka psühholoogia õpingutest abi, kuid need andsid väga aeglasi tulemusi võrreldes superhingamisega, mis tõstis mind juba kuue korraga depressiooni seisundist välja.Tookord superhingamisele minnes ei osanud ma ligilähedaseltki nii positiivset tulemust oodata kui ma sealt sain. See on üks põhjuseid miks ma täna suurest tänutundest selle hingamistehnika vastu gongi helide saatel superhingamist juhendan. See hingamistehnika vabastas mind depressioonist, andis mulle tagasi elamisväärse elu ning kinkis sügava huvi muutunud teadvusseisundite osas, mille kaudu olen ma omakorda õppinud ja avastanud iseenda õnne ja inimeseks olemise kohta rohkem kui ma ealeski ette kujutada oleksin osanud.
